1995D0233 — SL — 01.05.2004 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 22. junija 1995 o sestavi seznama tretjih držav, iz katerih države članice dovolijo uvoz žive perutnine in valilnih jajc (Besedilo velja za EGP) (95/233/ES) (UL L 156, 7.7.1995, p.76)

spremenjena z:





spremenjena z:







(*) Ta akt ni bil nikoli objavljen v slovenščini.









▼B

ODLOČBA KOMISIJE

z dne 22. junija 1995

o sestavi seznama tretjih držav, iz katerih države članice dovolijo uvoz žive perutnine in valilnih jajc

(Besedilo velja za EGP)

(95/233/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav ( 1 ), kakor je bila nazadnje spremenjena z Aktom o pristopu Avstrije, Finske in Švedske, in zlasti členov 21 in 26 Direktive, ker se od nekaterih držav, ki tradicionalno oskrbujejo države članice, zahteva, da pokažejo, s predloženimi pisnimi zagotovili in ustreznimi dodatnimi dokumenti, ali z rezultati preverjanj na kraju samem, da izpolnjujejo zahteve Skupnosti; ker se ta odločba uporablja brez poseganja v Odločbo Komisije 93/342/EGS ( 2 ), kakor je bila spremenjena z Odločbo 94/438/ES o merilih za razvrščanje tretjih držav v zvezi s kokošjo kugo in atipično kokošjo kugo; ker se lahko izkaže, da je treba v nekaterih primerih konkretno opredeliti dele držav, iz katerih se dovolijo uvozi; ker se dovoljenja za uvoz lahko omejijo na nekatere vrste ali kategorije ptic; ker pa se seznam tretjih držav lahko kadarkoli spremeni tako, da upošteva nove informacije ali nove razmere; ker je treba uvrstitev na seznam katere koli države pregledati vedno, konadaljnje informacije pokažejo, zlasti na podlagi preverjanj na kraju samem, da so se razmere v zadevni tretji državi morda spremenile ali da so bile predhodno prejete informacije nepopolne, nenatančne ali netočne; ker bo treba, čeprav seznam tretjih držav predstavlja podlago za določbe Skupnosti iz Direktive 90/539/EGS, ki se uporabljajo za uvoze iz tretjih držav, upoštevati druge ukrepe, zlasti glede konkretnih pogojev v zvezi z zdravstvenim varstvom živali, programom nadzora nad ostanki škodljivih snovi in izdajanjem veterinarski spričeval, da bi dosegli popolno uskladitev pogojev za uvažanje žive perutnine in valilnih jajc; ker je upravičeno uvesti poseben seznam tretjih držav za uvoze ratitov zaradi bioloških razlik med temi pticami in drugimi vrstami perutnine; ker morajo biti take ptice po uvozu v karanteni; ker je treba hkrati upoštevati določbe člena 11 Direktive 90/539/EGS ( 3 ) in, zatorej, uvesti seznam držav, ki se, navkljub predloženim manj strogim jamstvom v zvezi z zdravstvenim varstvom živali, lahko pooblastijo za uvažanje majhnih pošiljk pod podobnimi pogoji, kot veljajo za druge ptice, skladno z določbami Direktive Sveta 92/65/EGS ( 4 ); ker lahko države članice, dokler Komisija ne sprejme veterinarskih spričeval za uvažanje žive perutnine in valilnih jajc iz držav na seznamu, ob uvažanju še naprej uporabljajo svoje zahteve v zvezi z zdravstvenim varstvom živali, ki veljajo dne 1. januarja 1995; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







Člen 1

1. Države članice dovolijo uvoz žive perutnine in valilnih jajc skladno s seznamom iz Priloge I.

Seznam iz Priloge I se ne uporablja za uvoz ratitov in njihovih valilnih jajc.

2. Države članice dovolijo uvoz ratitov in njihovih valilnih jajc skladno s seznamom iz Priloge II. Pogoji za uvažanje takih ptic ali jajc vključujejo zahtevo za pouvozno karanteno.

3. Kot odstopanje od odstavka 1 in do sprejema pravil Skupnosti o zahtevah v zvezi z zdravstvenim varstvom živali ter veterinarskimi spričevali za tak uvoz, države članice odobrijo uvoz posamičnih pošiljk, ki obsega manj kot 20 enot žive perutnine in valilnih jajc, skladno s seznamom iz Priloge III. Pogoji za uvažanje takih pošiljk vključujejo zahtevo za pouvozno izolacijo ali karanteno.

Določbe prvega pododstavka se ne uporabljajo za pošiljke ratitov ali njihovih valilnih jajc.

Člen 2

Ta odločba se uporablja od 1. julija 1995.

Člen 3

Ta odločba je naslovljena na države članice.

▼M5









PRILOGA I

Seznam tretjih držav, iz katerih države članice dovolijo uvoz žive perutnine in valilnih jajc razen ratitov in njihovih jajc

To je načelni seznam; uvoz izpolnjuje ustrezne zahteve glede zdravstvenega varstva živali in javnozdravstvene zahteve







Oznaka ISO Država AU Avstralija BG Bolgarija BR Brazilija CA Kanada CH Švica CL Čile ▼A1 ▼M5 EE (1) Estonija (1) HR Hrvaška ▼A1 ▼M5 IL Izrael LT Litva (1) ▼A1 ▼M5 MT (1) Malta (1) NZ Nova Zelandija ▼A1 ▼M5 RO Romunija ▼A1 ▼M5 TN Tunizija US Združene države Amerike (1) Se uporablja le, dokler ta država pristopnica ne postane država članica Skupnosti.









PRILOGA II

Seznam tretjih držav, iz katerih države članice dovolijo uvoz živih ratitov in njihovih jajc

To je okvirni seznam; uvoz izpolnjuje ustrezne zahteve glede zdravstvenega varstva živali in javnozdravstvene zahteve







Oznaka ISO Država AU Avstralija BG Bolgarija BR Brazilija BW Bocvana CA Kanada CH Švica CL Čile ▼A1 ▼M5 EE (1) Estonija (1) HR Hrvaška ▼A1 ▼M5 IL Izrael KE Kenija LT (1) Litva (1) ▼A1 ▼M5 MT (1) Malta (1) NA Namibija NZ Nova Zelandija ▼A1 ▼M5 RO Romunija ▼A1 ▼M5 TN Tunizija US Združene države Amerike ZA Južna Afrika ZW Zimbabve (1) Se uporablja le, dokler ta država pristopnica ne postane država članica Skupnosti.

▼B









PRILOGA III

Seznam držav, iz katerih države članice dovolijo uvoz majhnih pošiljk žive perutnine in valilnih jajc, razen ratitov in njihovih jajc

Ta seznam je načelen seznam in uvozi izpolnjujejo ustrezne zahteve v zvezi z zdravstvenim varstvom živali in javnim zdravstvenim varstvom.

Vse države ali deli teh držav iz Dela I Priloge k Odločbi Sveta 79/542/EGS, iz katerih uvoz ni prepovedan zaradi izbruhov aviarne influence in/ali atipične kokošje kuge.